## Agricultura amplia la dotació pressupostària per a les ajudes a la pesca i l’aqüicultura sostenibles, la transformació i la comercialització dels productes

*** L’import de la convocatòria per a l’exercici 2025 ascendix als 9.700.000 euros**

​​​​​​​La Conselleria d’Agricultura, Aigua, Ramaderia i Pesca ha aprovat l’ampliació de la dotació pressupostària per a la concessió de les ajudes a la pesca sostenible, l’aqüicultura sostenible, la transformació i la comercialització dels productes de la pesca i l’aqüicultura, a causa de l’elevat import sol·licitat pels pescadors, aqüicultors i comercialitzadors.

A través d’una resolució de la Direcció General de Pesca, que publica el [*Diari Oficial de la Generalitat Valenciana* (DOGV)](https://dogv.gva.es/va/resultat-dogv?signatura=2025/32262), s’autoritza l’aprovació de gasto per a l’increment de la dotació assignada en la Resolució de 16 de setembre de 2024, que convoca de manera anticipada per a l’exercici 2025 ajudes a la pesca sostenible, l’aqüicultura sostenible, la transformació i la comercialització dels productes de la pesca i l’aqüicultura.

Per mitjà de la resolució s’aprova un increment en la dotació de la convocatòria, de 4.030.000 euros, 1.650.000 euros i 300.000 euros, per a les anualitats 2025, 2026 i 2027, respectivament. D’esta manera l’import global de la convocatòria ascendirà als 9.700.000 euros en l’anualitat de 2025, 5.570.000 euros en 2026 i 3.360.000 euros en 2027, i l’anualitat 2028 queda amb l’import inicial fixat en la convocatòria, 2.550.000 euros.

Fecha: 05/08/2025